или намаляване на асиметричната част на светлинния сноп.
 5.8.2.
 След прилагането на тази(тези) мярка(мерки) трябва да бъдат спазени следните изисквания по отношение на осветяването, като регулировката остава непроменена в сравнение с регулировката за първоначалния вид движение:
 5.8.2.1.
 Къса светлина, проектирана за дясно движение и адаптирана за ляво движение:
 при 0,86D—1,72L
 най-малко 3 lx
 при 0,57U—3,43R
 не повече от 1,0 lx.
 5.8.2.2.
 Къса светлина, проектирана за ляво движение и адаптирана за дясно движение:
 при 0,86D—1,72R
 най-малко 3 lx
 при 0,57U—3,43L
 не повече от 1,0 lx.
 5.9. В случай на преден фар с къса светлина, включващ светлинен източник или светодиоден(и) модул(и), даващи основната къса светлина и имащи общ номинален светлинен поток, надвишаващ 2 000 lm, в точка 9 се прави позоваване на формуляра за съобщение в приложение 1. Номиналният светлинен поток на светодиодните модули се измерва според описаното в точка 5 от приложение 10.
 6. ОСВЕТЯВАНЕ
 6.1. Основни изисквания
 6.1.1.
 Предните фарове трябва да бъдат изработени така че да създават достатъчно осветяване без заслепяване, когато излъчват къса светлина, и добро осветяване, когато излъчват дълга светлина. Осветяване с променлив ъгъл в завой може да бъде създавано със задействането на един допълнителен светлинен източник с нажежаема лампа или един или повече светодиодни модула, които са част от фара с къса светлина.
 6.1.2.
 Осветяването, осигурявано от предния фар, трябва да бъде определено посредством плосък вертикален екран, разположен на 25 m пред предния фар, под прав ъгъл спрямо неговите оси, както е показано в приложение 3 към настоящото правило; изпитвателният екран трябва да бъде достатъчно широк, за да позволява проверката и коригирането на границата между осветената и тъмната зона на късата светлина в обхват най-малко 5° от всяка страна на линията V–V.
 6.1.3.
 Освен светодиодния(те) модул(и), предните фарове трябва да бъдат проверени посредством безцветна стандартна (еталонна) нажежаема лампа, проектирана за номинално напрежение от 12 V. По време на изпитването на предния фар, напрежението на клемите на тази нажежаема лампа се регулира така че да се получи еталонният светлинен поток, указан за всяка нажежаема лампа в съответната таблица със данни в Правило No 37. Счита се, че предният фар е годен, ако отговаря на изискванията по точка 6 с най-малко една стандартна (еталонна) нажежаема лампа, която може да бъде предоставена заедно с предния фар.
 6.1.4.
 Измерванията върху светодиодния(те) модул(и) се провеждат при напрежения съответно 6,3 V, 13,2 V или 28,0 V, ако в настоящото правило не е посочено друго. Светодиодният(е) модул(и), който(които) работи с електронна пусково-регулираща апаратура на светлинния източник, се измерва(т), както е посочено от заявителя.
 Получените при светодиодния(те) модул(и) стойности се умножават с коефициент 0,7 преди извършване на проверката за съответствие.
 6.1.5.
 В случай на оборудвани със светодиоден(и) модул(и) и нажежаеми лампи предни фарове, частта на предния фар с нажежаемата(ите) лампа(и) се изпитва в съответствие с точка 6.1.3, а частта на предния фар със светодиоден(и) модул(и) се оценява в съответствие с разпоредбите по точка 6.1.4, след което резултатът се добавят към получения от изпитаната(ите) нажежаема(и) лампа(и).
 6.2. Изисквания относно късите светлини
 6.2.1.
 Разпределението на светлинния интензитет на преден фар за главна къса светлина трябва да